Document ID: 32004R0907

Komisjoni määrus (EÜ) nr 907/2004,
29. aprill 2004,
millega muudetakse värske puu- ja köögivilja turustusnorme esitusviisi ja märgistuse osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] eriti selle artikli 2 lõiget 2,
ning arvestades järgmist:
(1) Värske puu- ja köögivilja turustusnormid, mis kehtestati vastavalt määruse (EÜ) nr 2200/96 artiklile 2, näevad ette sätteid toodete esitusviisi kohta pakendites ning sätestavad, et kõikidele pakenditele peab olema kantud kogu nõuetekohane teave pakendaja või saatja, toote liigi, selle päritolu ning kaubanduslike andmete kohta.
(2) Kõnealuses tööstusharus on üldlevinud tavaks kinnitada kleebiseid otse puuviljadele, seda kas reklaami või muudel eesmärkidel. Selline tegevus ka kõige õrnemate puuviljade suhtes nõuab reeglite kehtestamist, mille eesmärk on vältida toodete kahjustamist kleebistega.
(3) Puu- ja köögiviljasektorile on viimasel ajal iseloomulik, et järjest enam valmistatakse tootmispiirkonnas müügipakendeid viisil, mis on määratletud komisjoni 12. juuni 2001. aasta määruse (EÜ) nr 1148/2001 (värske puu- ja köögivilja turustusnormidele vastavuse kontrollide kohta) [2] IV lisa 1. osa 1. jaotises. Sellisel juhul transporditakse kaup müügikohta tihti korduvkasutatavates transpordipakendites.
(4) Arvestamaks kõnealust praktikat ning vältimaks segaduste riski juhtudel, kui muudetakse korduvkasutatavate transpordipakendite silte, tuleks transpordipakendid märgistuse sisu osas turustusnormide reguleerimisalast välja jätta, tingimusel, et müügipakendid on korrektselt märgistatud ja nähtavad. Kui transpordipakendid paiknevad alustel, siis peavad alused olema märgistatud.
(5) Lisaks sellele on lubatud vastavalt määruse (EÜ) nr 1148/2001 IV lisa 1. punkti 1. jaotisele koostatud valmispakendid varustada pakendaja ja/või vedaja nime asemel müüja nimega, viimaks nõudeid rohkem kooskõlla kõigi valmispakendatud toiduainete suhtes kohaldatavate sätetega, nagu need on määratletud Euroopa Parlamendi ja nõukogu 20. märtsi 2000. aasta direktiivis 2000/13/EÜ toiduainete märgistamist, esitlemist ja reklaami käsitlevate liikmesriikide õigusaktide ühtlustamise kohta, [3] tingimusel, et valmispakendile kantud andmed lubavad pakendaja ja/või vedaja lihtsalt kindlaks teha.
(6) Käesolevas määruses sätestatud meetmed on kooskõlas värske puu- ja köögivilja turu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
"Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi."
Artikkel 2
"Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale."
Artikkel 3
"A. Identifitseerimine
Pakendaja ja/või saatja nimi ja aadress
Selle teabe võib asendada:
- kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite "Pakendaja ja/või saatja" (või samaväärsed lühendid) vahetusse lähedusse;
- ainult valmispakenditel ühenduse piires registreeritud müüja nime ja aadressiga, mis on kantud märke "pakendatud (kelle jaoks)" või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab."
Artikkel 4
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. aprill 2004

Labels: 3
17